ผู้เชี่ยวชาญ UN เตือนไทย ดันแรงงานข้ามชาติกลับ ทำมนุษย์ทุกข์หาที่เปรียบมิได้
นายจอร์จ เอ บัสตามันเต ผู้เชี่ยวชาญด้านสิทธิมนุษยชนของแรงงานข้ามชาติประจำองค์การสหประชาชาติ แสดงความวิตกกังวลอย่างจริงจังต่อกระบวนการพิสูจน์สัญชาติในประเทศไทยเจนีวา (18 กุมภาพันธ์ 2553) ในวันนี้ นายจอร์จ เอ บัสตามันเต ผู้เชี่ยวชาญด้านสิทธิมนุษยชนของแรงงานข้ามชาติประจำองค์การสหประชาชาติ แสดงความวิตกกังวลอย่างจริงจังต่อกระบวนการพิสูจน์สัญชาติในประเทศไทย และเตือนว่าการดำเนินการพิสูจน์สัญชาติในรูปแบบปัจจุบันอาจนำไปสู่การบังคับผลักดันแรงงานข้ามชาติจำนวนมากออกนอกประเทศ ซึ่งเป็นการละเมิดพันธกรณีที่มีต่อสิทธิมนุษยชนขั้นพื้นฐานผู้เชี่ยวชาญซึ่งได้รับอาณัติจากสภาสิทธิมนุษยชนให้เฝ้าระวังสิทธิมนุษยชนของผู้ย้ายถิ่นกล่าวว่า เป็นไปได้ว่าแรงงานข้ามชาติจำนวนมากทั้งที่มีและไม่มีเอกสารพิสูจน์บุคคลจากพม่า ลาว กัมพูชา จะเสี่ยงต่อการถูกผลักดันออกนอกประเทศไทยหลังวันที่ 28 กุมภาพันธ์ 2553เมื่อเดือนมกราคม 2553 ได้มีมติคณะรัฐมนตรีอนุญาตให้แรงงานข้ามชาติประมาณ 1.3 ล้านคน ต่อใบอนุญาตทำงานได้อีกสองปี โดยมีเงื่อนไขว่า แรงงานข้ามชาติเหล่านั้นต้องยอมส่งมอบข้อมูลส่วนบุคคล ให้รัฐบาลประเทศต้นทางก่อนวันที่ 28 กุมภาพันธ์ ศกนี้ อย่างไรก็ตาม แรงงานที่ไม่สามารถปฏิบัติตามเส้นตายดังกล่าวได้ จะเสี่ยงต่อการถูกผลักดันออกนอกประเทศไทย หลังเส้นตายวันที่ 28 กุมภาพันธ์มติคณะรัฐมนตรีที่ขยายช่วงเวลาการขึ้นทะเบียนเป็นเรื่องน่ายินดี ทว่านายบัสมามันเตยังวิตกว่า แผนการ ดังกล่าวครอบคลุมเฉพาะแรงงานข้ามชาติปกติที่ยื่นคำขอขึ้นทะเบียนก่อนวันที่ 28 กุมภาพันธ์เท่านั้น และไม่รวมแรงงานที่ไม่เข้าเกณฑ์ และกล่าวเพิ่มเติมว่า แผนการไม่เปิดทางเลือกสำหรับการคุ้มครองสิทธิมนุษยชนของแรงงานที่มิได้เข้าสู่กระบวนการ หรือจะไม่เข้าสู่กระบวนการพิสูจน์สัญชาติในอนาคตผู้รายงานพิเศษขององค์การสหประชาชาติด้านผู้ย้ายถิ่น กล่าวว่า สถานการณ์ที่ล่อแหลมของแรงงานข้ามชาติในประเทศไทยยังอาจแย่ลงอีก เนื่องด้วยเกณฑ์ของกระบวนการพิสูจน์สัญชาตินายบัสตามันเต เตือนว่า นอกจากนั้น ในกลุ่มผู้ที่อาจถูกผลักดันออกนอกประเทศ อาจมีบางคนที่อาจต้อง การความคุ้มครองในระดับนานาชาติ และไม่สมควรอย่างยิ่งที่จะถูกส่งกลับประเทศต้นทาง และว่า ประเทศไทยจะต้องเคารพหลักการ ไม่ส่งกลับไปสู่อันตราย ผมรู้สึกผิดหวังที่รัฐบาลไทยไม่ตอบหนังสือของผมที่เรียกร้องให้บรรเทามาตรการดังกล่าว ผมขอย้ำสารที่ส่งไปก่อนหน้านี้ ที่ขอให้รัฐบาลทบทวนการดำเนินการ และการตัดสินใจ และขอให้ปฏิบัติตามบทบัญญัติระหว่างประเทศการผลักดันแรงงานข้ามชาติครั้งใหญ่นี้ ผลที่จะเกิดขึ้นคือความทุกข์ร้อนของมนุษย์อย่างหาที่เปรียบมิได้ และย่อมเป็นการละเมิดพันธกรณีที่มีต่อสิทธิมนุษยชนขั้นพื้นฐานอย่างชัดเจน นายบัสตามันเต กล่าวเรียนรู้เพิ่มเติม เกี่ยวกับภารกิจและกิจกรรมของนายจอร์จ เอ บัสตามันเต ผู้รายงานพิเศษ (ด้านผู้ย้ายถิ่น) ได้ที่: 
นายจอร์จ เอ บัสตามันเต ผู้เชี่ยวชาญด้านสิทธิมนุษยชนของแรงงานข้ามชาติประจำองค์การสหประชาชาติ แสดงความวิตกกังวลอย่างจริงจังต่อกระบวนการพิสูจน์สัญชาติในประเทศไทย เจนีวา (18 กุมภาพันธ์ 2553) ในวันนี้
การพิสูจน์สัญชาติ,จอร์จ เอ บัสตามันเต,แรงงานข้ามชาติ